----- Original Message ----- 
From: Lubos Bednar 
To: spravodajca@dubravka.sk ; mu@dubravka.sk 
Sent: Sunday, December 14, 2008 5:58 PM
Subject: Politickí väzni: Pamätná tabuľa Husákovi je potupou obetí okupácie

Dobry den,
Preposielam informaciu o dalsom verejnom proteste proti umiestneniu Husakovej tabule. Som zvedavy, ci sa o protestoch objavi zmienka v Dubravskom spravodaji, alebo radsej date prednost informaciam o navsteve Jana Sandtnera v dubrabskom klube dochodcov
Lubos Bednar
Politickí väzni: Pamätná tabuľa Husákovi je potupou obetí okupácie
BRATISLAVA. Zámer umiestniť pamätnú tabuľu bývalému generálnemu tajomníkovi ÚV KSČ a prezidentovi ČSSR Gustávovi Husákovi na miestnom úrade bratislavskej mestskej časti Dúbravka je potupou obetí okupácie. Tvrdí to Svetové združenia bývalých československých politických väzňov. "V mene našich mŕtvych, ktorí sa už nemôžu brániť, ako aj v mene morálky, slušnosti, či už kresťanskej alebo etickej, vyzývame kompetentných, aby neprznili našu historickú minulosť a nehanobili naše obete uctievaním zločincov," píše v združenie stanovisku, ktoré poskytlo agentúre SITA.
Zámer poslancov zaradiť túto pamätnú tabuľu medzi miestne pamätihodnosti je podľa členov združenia stratou historickej pamäte a nepochopením elementárnych historických súvislostí. Návrh na umiestnenie tabule inicioval tajomník Ústredného výboru Komunistickej strany Slovenska Jozef Artim. Združenie pripomína, že Husák bol bez akýchkoľvek pochybností vlastizradcom, ktorý sa dostal k moci vojenským pučom a brutálnou silou sovietskych tankov.
Svetové združenie bývalých československých politických väzňov združuje bývalých politických väzňov, účastníkov odboja a obete nacistického a komunistického totalitného režimu. Vzniklo v roku 1968 vo Švajčiarsku, má vyše 600 členov a v súčasnosti pôsobí ako sídelná organizácia. Patrí k nej aj sekcia násilne odvlečených do bývalého ZSSR.
Proti zámeru zastupiteľstva bratislavskej mestskej časti Dúbravka sa už začal protest. Signatári verejnej výzvy, ktorá je od štvrtka zverejnená na internetovom občianskom portáli www.changenet.sk, vyjadrujú svoj nesúhlas s týmto rozhodnutím a vyzývajú poslancov dúbravského zastupiteľstva, aby ho prehodnotili.

From: Lubos Bednar [mailto:lubosbednar@gmail.com] 
Sent: Friday, December 12, 2008 11:24 AM
To: 'spravodajca@dubravka.sk'; 'mu@dubravka.sk'
Subject: Protest proti umiestneniu pamätnej tabule Gustávovi Husákovi na miestnom úrade v Dúbravke 

Dobry den, 

odkazte prosim sudruhovi Sandtnerovi, ze nech prehodnoti svoje rozhodnutie umiestnit tabulu Gustavovi Husakovi. Toto rozhodnutie je hanebne, je to doslova naplutie do tvare demokracie, je to naplutie do tvare vsetkym obcanom, ktori za komunistickeho rezimu trpeli a znasali tvrdost normalizacie za Husaka po 1968. Predpokladam, ze sudruh Sandtner taketo pocity zo svojho rozhodnutia nema, kedze jeho mentalna vybava a sposob rozmyslania je na urovni spred roka 1989. Co mimochodom potvrdzuju aj komicke rozhovory „Na slovicko pan starosta“ v Dubravskych novinach, kde sposob vedenia rozhovoru a obsah otazok navodzuje, ze ich autorka sa pozabudla este v casoch komunistickej Pravdy.

Zaroven pevne dufam, ze toto rozhodnutie prispeje k tomu, ze obcania Dubravky sa buduci rok zmobilizuju a vo volbach povedia jasne NIE sucasnemu zlozeniu zastupitelstva SMER-HZDS-SNS, ako aj samotnemu sudruhovi Sandtnerovi. Dost bolo nekompetentnosti, Dubravka potrebuje zmenu.

S pozdravom,

Lubos Bednar
Obyvatel Dubravky

Protest proti umiestneniu pamätnej tabule Gustávovi Husákovi na miestnom úrade v Dúbravke 
Miestne zastupiteľstvo mestskej časti Bratislava – Dúbravka schválilo umiestnenie pamätnej tabule Gustávovi Husákovi, generálnemu tajomníkovi Ústredného výboru Komunistickej strany Československa a prezidentovi Československej socialistickej republiky. Návrh inicioval tajomník Ústredného výboru Komunistickej strany Slovenska Jozef Artim. Pamätná tabuľa má byť umiestnená na budove miestneho úradu Dúbravky a má byť zaradená medzi miestne pamätihodnosti Dúbravky. 
Vyjadrujeme svoj hlboký nesúhlas s rozhodnutím dúbravského zastupiteľstva. Gustáv Husák bol vrcholným predstaviteľom totalitného komunistického režimu, aktívne sa podieľal na likvidácii demokratického systému po 2. svetovej vojne a po roku 1968 sa stal symbolom normalizácie. Komunistický režim bol zločineckým režimom, ktorý nerešpektoval základné ľudské práva, prenasledoval a postihoval ľudí pre ich presvedčenie a vieru a popieral politické a ekonomické slobody a demokratické princípy usporiadania spoločnosti. 
Pamätná tabuľa jednému z najvýznamnejších komunistických politikov je zo strany predstaviteľov dúbravskej samosprávy prejavom snahy glorifikovať komunistický režim a zľahčovať jeho zločiny pod zámienkou preukazovania úcty svojmu rodákovi. Umiestnenie pamätnej tabule Gustávovi Husákovi by sme považovali za urážku všetkých obetí komunistického režimu, ľudí, ktorých tento režim pripravil o život, väznil alebo inak prenasledoval. Bol by to zároveň prejav neúcty voči  všetkým ostatným občanom, ktorým komunistický režim na štyri desaťročia znemožnil normálny život v slobodnej a demokratickej spoločnosti.
Vyzývame preto miestne zastupiteľstvo mestskej časti Bratislava – Dúbravka, aby svoje rozhodnutie prehodnotilo a zrušilo uznesenie o umiestnení pamätnej tabule Gustávovi Husákovi.

Ondrej Dostál, poslanec miestneho zastupiteľstva mestskej časti Bratislava – Staré Mesto za OKS
Gabriela Smolíková, spolueditorka publikácie Zločiny komunizmu na Slovensku
Fratnišek Mikloško, spolueditor publikácie Zločiny komunizmu na Slovensku, poslanec NR SR za KDS
Viliam Klimáček, dramatik
Patrik Dubovský, Ústav pamäti národa
Zuzana Humajová, Konzervatívny inštitút M. R. Štefánika
Peter Tatár, zástupca starostu mestskej časti Bratislava – Staré Mesto (OKS)
František Šebej, poslanec miestneho zastupiteľstva mestskej časti Bratislava – Petržalka (OKS)
Ivan Bútora, poslanec miestneho zastupiteľstva mestskej časti Bratislava – Staré Mesto (nezávislý)
Jaroslav Daniška, redaktor týždenníka .týždeň
Jozef Majchrák, redaktor týždenníka .týždeň, obyvateľ Dúbravky
Peter Gonda, Konzervatívny inštitút M. R. Štefánika
Peter Zajac, predseda OKS
Vladimír Palko, poslanec NR SR za KDS
Pavol Minárik, poslanec NR SR za KDS
Rudolf Bauer, poslanec NR SR za KDS
Ivan Kuhn, Konzervatívny inštitút M. R. Štefánika, obyvateľ Dúbravky
Marcel Zajac, obyvateľ Karlovej Vsi
Marián Geišberg, herec